Nuwe TV-reeks, Vloeksteen, CSI van die Weskus | SARIE
SARIE was op 27 Maart by die bekendstelling van Vloeksteen. Die reeks is geïnspireer deur die ware ondervindings van Ludwig Oberholzer ('n boer van Ficksburg wat aan die tweede reeks van kykNET se werklikheidsreeks Boer soek 'n vrou deelgeneem het), wat as geheime agent deel was van 'Operasie Steenbras'.
Die eerste seisoen bestaan uit 13 episodes wat elk 'n uur lank is. Dis geskryf deur Hein Eksteen.
Koert Adler (Marius Weyers) is 'n welaf delwer, gemeenskap-steunpilaar en -leier. 'n Gesiene burger, gesinsman, eggenoot en vader. Hy is ook die man wat Spook nader om die polisie van finansiering te voorsien vir 'n nuwe agent. Koert is eintlik die "Godfather" van die plaaslike smokkelwêreld, maar is nie deur en deur 'n skelm en 'n smokkelaar nie.
Ludwig is 'n los kanon wat maar net nie by die reëls wil bly nie. In vergelyking met die res van die geheime agente is hy maar nog 'n groentjie, maar hy maak hy op daarvoor met sy durf en gretigheid.
Zander het alles in sy lewe verloor omdat hy geen ander lewe ken, of wil ken, as dié van 'n geheime agent nie. Zander is 'n manne-man: hard, sterk, troebel, al te veel kere deur die spreekwoordelike meul, sinies, en een wat nie maklik oorgee nie.
Kallie is 'n uitgeboerde Afrikaner wat spreekwoordelik op die verlate Namakwalandse kus uitgespoel het en nou 'n bestaan maak uit die bymekaarmaak van skrootmetaal en enigiets anders waarop hy sy hande kan lê. Zander se teikengroep is die "klein smokkelaars" – in 'n poging om by die groot kanonne uit te kom.
Vloeksteen was 'n uitstekende drama met uitstekende akteurs wat regtig hul karakters baie goed uitbeeld. Ons is dol daaroor.. Waaroor almal wonder is egter die volgende: WANNEER BEGIN DIE TWEEDE SEISOEN DAN????